open-index/open-wikipedia-markdown huggingface dataset:
Мраз (филм)

**„Мраз“** (српски: *Лед*) — филм на режисерката Јелена Бајиќ Јочиќ од 2012 година. Автор на сценариото е таткото на режисерката, Радош Бајиќ, а главните улоги ги играат: Момчило Оташевиќ, Велимир Бата Живоиновиќ, Нела Михаиловиќ, Олга Одановиќ.

## Синопсис
Дејствието на филмот се одвива во 1970-тите. Миливој е селанец кој живее со мајка си, баба си и дедо си. Него сè уште го мачи трагичната смрт на татко му која се случила пред десет години, кога тој бил дете. Прикриената љубов на неговата мајка кон гастарбајтерот Мирослав само го зголемува неговиот немир, а тој е постојано оптоварен со прашањето: како погинал татко му? Во тие превирања, Миливој накратко ужива во убавината на животот, кога во неговиот дом пристига една девојка со слободно однесување. Животот исполнет со неизвесност и со драматика го тера Миливој да го преиспита своето минато и да се обиде да влијае врз натамошниот тек на својот живот.

## Наводи

Категорија:Српски филмови
Категорија:Филмови на Контраст Студио
Категорија:Филмови на српски јазик
Категорија:Филмови чие дејствие се одвива во Шумадија
Категорија:Филмови од 2012 година
Категорија:Филмови на Јелена Бајиќ Јочиќ
Категорија:Филмови со Олга Одановиќ	
Категорија:Филмови со Нела Михаиловиќ
Категорија:Филмови со Бата Живоиновиќ	
Категорија:Филмови со Момчило Оташевиќ
Категорија:Филмови со Радош Бајиќ
Средба со Жинзифов

**„Средба со Жинзифов“** — поема на македонскиот поет Блаже Конески. Таа била напишана во 1946 година, а првпат била објавена во 1948 година како дел од збирката „Земјата и љубовта“ (издание на Државното книгоиздателство на Македонија). Подоцна, значително преработена на повеќе места, поемата била повторно објавена во збирката „Песни“ од 1953 година.

## Содржина
Поемата се состои од вовед и седум песни. Притоа, воведниот дел е составен од извадоци од неколку песни на Рајко Жинзифов. Во првата песна, поетот пее за прошетката по улицата Мирна во Москва, кога се присетува на Жинзифов. Во втората песна, авторот ја искажува желбата да појде на гробот на Жинзифов, но нема кој да му го покаже патот. Во третата песна, поетот го нарекува Жинзифов свој претходник и објавува дека го следи неговиот пат, а во четвртата песна води внатрешен дијалог со Жинзифов. Во петтата песна, авторот го замислува Жинзифов во неговата скромна соба, болен, далеку од родниот крај. Во шестата песна, авторот повторно посакува да го посети гробот на Жинзифов, а во последната песна го искажува својот завет дека споменот на Жинзифов нема никогаш да згасне.

## Наводи

Категорија:Дела на Блаже Конески
Категорија:Македонска поезија
Категорија:Појавено во 1948 година во Македонија
Категорија:Македонски дела од 1948 година
Кале (Ени Маала)

**Кале** (, *Φρούριο Αετού*, *Φρούριο Πετρωτού*) — средновековна утврдена населба кај селото Ени Маала, Солунско, Егејска Македонија.

## Местоположба
Остатоците од тврдината се наоѓаат а низок рид наречен Кале (*Καλές* или *Γαλές*) источно од Ени Маала, на источниот брег на реката Галик на местото каде во неа се влева Куру.

## Историја
Николаос Муцопулос во 2004 г. го поистоветува ова месото со тврдината Аетос, спомената во еден единствен извор — византискиот историчар Никифор Вриениј од XII век. Во неговиот труд „Историски белешки“, Вриениј говори за постоењето на тврдината во расказот за поразот на узурпаторот Никифор Василак од младиот војсководец Алексиј Комнин во 1078/79 г. Текстот на Вриениј (книга D,19) гласи:

Тврдината е изградена во средновизантискиот период, пред крајот на XI век. Може да е подигната за време на царот Роман I Лакапин, во првите децении на X век кога во Македонија се изградени многу тврдини со цел да се зајакне одбраната против војските на бугарскиот цар Симеон I. Друг можен период е почетокот на IX век, за време на царот Михаил II меѓу 820 и 828 г., кога се знае дека во Македонија се граделе разни тврдини, повторно за одбрана од бугарската закана.

На местото не се вршени продлабочени проучувања. Во 1986 г. наоѓалиштето е прогласено за споменик на културата.

## Опис
Тврдината има тлоцрт по оската северозапад - југоисток. Ѕидините имале обиколка од 300&nbsp;м, а внатрешноста зафаќала површина од нешто над 0,5&nbsp;ха. Ова е релативно голема површина за тоа време, што значи дека на ридот имало и населба, а не само одбранбена градба. Во прилог на оваа претпоставка  е фактот што ниту бедемот не бил особено силен, ниту ридот особено недостапен. На највисоката точка доминира масивна правоаголна кула, зачувана до значителна висина од 3&nbsp;м, и се гледа од далечина. Има димензии од 8 × 8,5&nbsp;м, со ѕидови дебели 2&nbsp;м. Изградена е од варовник со вметната керамика во меѓупросторот, сето врзано со варов малтер. На приземниот кат на кулата од јужната страна се гледа долга тесна цистерна со димензии 2,5 × 0,8&nbsp;м. Бедемот е во многу полошба состојба од кулата. Голем дел од овие ѕидини е прекриен со растителност, но нивните црти сепак се гледаат. Најзачуван дел на обѕидието е од југ-југоисток со дебелина од 1,5&nbsp;м и висина не повеќе од 1&nbsp;м. Оваа страна на тврдината е одвоена со мал срт од соседниот рамен рид и била најранлива. Останатите страни на тврдината имаат стрмен наклон и обезбедуваат природна заштита. Во и вон тврдината се гледаат неколку купишта од камења, кои очигледно се остатоци од градби. На неколку метри северно до кулата, близу северната ѕидина има јама длабока околу 3&nbsp;м, која може да била таен тунел.

## Наводи

Категорија:Тврдини во Егејска Македонија
Категорија:Археолошки наоѓалишта во Егејска Македонија
Категорија:Споменици на културата во Даутбал (општина)
Рошловска античка населба

**Рошловска античка населба** () — археолошко наоѓалиште кај селото Рошлово, Кукушко, Егејска Македонија. Наоѓалиштето е трапезоиден рид на 1&nbsp;км источно од селото и на 300&nbsp;м јужно од патот Рошлово – Рајаново. На ридот е откриена тврдина и други остатоци од древномакедонско време.

Местото е прогласено за археолошко наоѓалиште во 1937 г. а во 1986 г. е прогласено за заштитен споменик на културата. Во 1994 г. кон заштитеното подрачје се вклучени и урнатините на откриената ранохристијанска базилика.

## Наводи

Категорија:Археолошки наоѓалишта во Егејска Македонија
Категорија:Споменици на културата во Кукуш (општина)
Иван Врнгов

**Иван Врнгов** ( — ) — македонски активист. Жртва на комунистичкиот режим во НР Бугарија.

## Животопис
Била предан јатак на илегалната чета на Герасим Тодоров. Тој извршувал курирски задачи до градовите Горна Џумаја, Мехомија, Банско и до други населени места. Бил осуден на три години строг и темничен затвор и ја одлежал целата казна. Бил сметан за упорен подржувач на македонската кауза.

## Наводи


Категорија:Македонци во Бугарија
Категорија:Македонски дејци
Категорија:Македонски борци
Категорија:Жртви на комунистичкиот режим во Бугарија
Христо Стоименов

**Христо Стоименов** ( — ) — македонски активист. Жртва на комунистичкиот режим во НР Бугарија.

## Животопис
Поминал неколку месеци со илегалната чета на Герасим Тодоров. Пред тоа бил и нејзин јатак, поради што бил осуден на доживотен строг затвор. Во логорите на смртта одлежал скоро четиринаесет години.

## Наводи


Категорија:Македонци во Бугарија
Категорија:Македонски дејци
Категорија:Македонски борци
Категорија:Жртви на комунистичкиот режим во Бугарија
Христо Клингов

**Христо Клингов** ( во  —  во ) — македонски активист. Жртва на комунистичкиот режим во НР Бугарија.

## Животопис
Бил предан јатак и подржувач на илегалната чета на Герасим Тодоров. За време на блокадата неговото семејство било жестоко измачувано. Бил осуден на пет години строг и темничен затвор. Во логорите на смртта ја одлежал целата казна. За време на распитите, тој бил најмногу мачен од Костадин Ќуљумов.

## Поврзано

* Наз'лка Клингова (негова сопруга)
* Ѓурѓа Клингова (негова мајка)

## Наводи


Категорија:Македонци во Бугарија
Категорија:Македонски дејци
Категорија:Македонски борци
Категорија:Жртви на комунистичкиот режим во Бугарија
Ѓурѓина Јауковиќ

**Ѓурѓина Јауковиќ** (родена на 24 февруари 1997 година) е црногорска ракометарка која игра за ЦСМ Букурешти и за црногорската репрезентација. 

## Достигнувања

### Репрезентација

* **[[Европско првенство во ракомет за жени|Европско првенство]]**:
** *Добитник на бронзен медал*: 2022 година

### европски

* **[[Лига на шампиони во ракомет за жени|ЕХФ Лига на шампиони]]**:
** *Финалист*: 2021 година
** *Полуфиналист*: 2016, 2017 година

### Домашни

* **Црногорско првенство**:
** *Победник*: 2016, 2017, 2018, 2019 година
* **Куп на Црна Гора**:
** *Победник*: 2016, 2017, 2018, 2019, 2020 година
* **Женска регионална ракометна лига**:
** *Победник*: 2016, 2019 година
* **Првенство во француската женска лига**:
** *Победник*: 2021 година
* **Шампионат во Купот на Франција за жени**:
** *Победник*: 2021 година

## Награди и признанија

* Handball-Planet.com Светски млади женски Ол-стар тим: 2015–16 
* МВП на Европското првенство за јуниори 2015 година
* Најдобар стрелец на Европското првенство за јуниори 2015 година

## Наводи

Категорија:Родени во 1997 година
Категорија:Црногорски ракометарки
Драгиња Вуксановиќ-Станковиќ

**Драгиња Вуксановиќ-Станковиќ** (родена на 7 април 1978 година) е црногорски правник, политичар и професор по право на Универзитетот во Црна Гора. Таа е поранешен пратеник и поранешен претседател на Социјалдемократската партија. На претседателските избори во 2018 година, станала првата жена претседателски кандидат во историјата на земјата, а се појавила и во кампањата за претседателските избори во 2023 година.

## Биографија
Вуксановиќ дипломирала на Правниот факултет на Универзитетот во Црна Гора во 2000 година, магистрирала во 2005 година, а докторирала во 2011 година на истиот универзитет. Таа работи како професор на Правниот и Факултетот за драмски уметности на Универзитетот во Црна Гора. Зборува француски и англиски јазик, а користи и италијански и шпански.

Според Вуксановиќ, нејзината мајка е Србинка од Пожега, Србија.

## Политичка кариера
Драгиња Вуксановиќ е член на Социјалдемократската партија на Црна Гора (СДП) и била пратеничка во Собранието на Црна Гора од 2012 година. Во март 2018 година, Вуксановиќ ја објавила својата кандидатура за претстојните претседателски избори. Таа била номинирана од Социјалдемократската партија и поддржана од ДЕМОС, како прва жена претседателски кандидат во историјата на Црна Гора. Вуксановиќ била трета на изборите, освојувајќи 8,2 отсто од гласовите.

На 29 јуни 2019 година, Вуксановиќ била избрана за претседател на Социјалдемократската партија, со што била единствената жена претседател на црногорска политичка партија во тоа време. Вуксановиќ поднела оставка по лошите резултати на парламентарните избори во 2020 година.

## Поврзано

* Социјалдемократската партија на Црна Гора

## Наводи

Категорија:Родени во 1978 година
Категорија:Барани
Категорија:Црногорски политичари
Шевченкове

**Шевченкове** () — село во Украина, Измаилски реон, Одеска област. Население: 5.625 (Проценка 2001 година).


Шевченковский Дом Культуры.jpg|
Храм Іоанна Богослова, оновлений розпис.jpg|
Молитвенный дом.jpg|


## Надворешни врски

Категорија:Села во Украина
Категорија:Измаилски реон
Категорија:Носители на Орденот на Ленин
Георги Ковачев

**Георги Василев Ковачев** ( во  —  во ) — македонски активист. Жртва на комунистичкиот режим во НР Бугарија.

## Животопис
Тој материјално ја помагал илегалната чета на Герасим Тодоров, поради што бил осуден на десет години строг и темничен затвор. Во логорите на смртта на островот Персин (Белене) тој одлежал повеќе од осум години. Важел за умерен подржувач на македонската кауза.

## Наводи


Категорија:Македонци во Бугарија
Категорија:Македонски дејци
Категорија:Македонски борци
Категорија:Жртви на комунистичкиот режим во Бугарија
Категорија:Македонци во логорот Белене
Осамената страст на Џудит Херн

**„Осамената страст на Џудит Херн“** (англиски: *The Lonely Passion of Judith Hearne*) — британски филм од 1987 година, во режија на Џек Клејтон (Jack Clayton). Автори на сценариото се: Брајан Мур (Brian Moore) и Питер Нелсон (Peter Nelson), а главните улоги ги играат: Меги Смит (Maggie Smith), Боб Хоскинс (Bob Hoskins) и Венди Хилер (Wendy Hiller).

## Синопсис
Осамената и немажена постара девојка Џудит Херн дава часови по клавир и живее во еден депресивен пансион во Даблин. Во нејзиниот живот настапува голема промена кога го запознава Јемс Маден, постариот брат на сопственикот на пансионот. Таа веднаш се вљубува во него, а наспроти сите очекувања, тој ѝ возвраќа со љубов. Со продлабочувањето на нивната врска, Џудит доживува среќа за првпат во животот. Меѓутоа, кога сфаќа дека Џејмс има скриени мотиви, нејзиниот свет се распаѓа...

## Наводи

Категорија:Филмови на Џек Клејтон
Категорија:Филмови со Меги Смит
Категорија:Филмови со Боб Хоскинс
Категорија:Филмови со Венди Хилер
Категорија:Британски филмови
Категорија:Филмови чие дејствие се одвива во Даблин
Категорија:Филмови на англиски јазик
Категорија:Филмови од 1987 година
Категорија:Филмови засновани на романи
Дани Доберсон

**Дани Дауберсон** (16 јануари 1925 г16 март 1979) ― француска пејачка и глумица.

## Живот и Евровизија
Доберсон била родена во Ле Крезо, департман Сона и Лоара, Франција. На 24 мај 1956 година, на првата Евровизија, одржан во Театарот „Курсал“ во Лугано, секоја земја учесничка имала по двајца учесници поради форматот на првата година на натпреварот. Дани Доберсон, еден од француските учесници, ја извела песната „*Il est là*“ („Тој е тука“), додека Мате Алтери, другиот француски учесник, ја пеела „*Le Temps Perdu*“ („Изгубено време“). Резултатот и пласманот на Дани Доберсон остануваат необјавени до ден-денес бидејќи бил наведен само победникот.

## Сообраќајна несреќа
Во април 1967 година, додека возела кон Дуранвил, Ер, на патот Н13, таа се лизнала од патот и удрила во дрво. Доберсон била исфрлена од седиштето и преку шофершајбната додека се наоѓала на совозачкото седиште, нејзината придружничка, глумицата Никол Бергер, се здобила со фрактура на черепот и згмечена ребра. Доберсон и Бергер биле итно пренесени во болница, каде Бергер починала од повредите. Доберсон никогаш не се опоравила целосно емоционално или физички од несреќата, која ја завршила нејзината кариера како пејачка. Починала во 1979 година, на 54-годишна возраст.

Таа била погребана во гратчето Сен-Клод во департманот Јура, каде што поминала дел од својата младост.

## Филмографија

* 1951 година: *L'Inconnue des cinq cités* (Приказна за пет градови)
* 1954 година: *Soirs de Paris*, од Жан Лавирон
* 1957 година: *Et par ici la sortie*, од Вили Розјер: улогата на Флорина
* 1957 година: *C'est arrivé à 36 chandelles*, од Анри Дијаман-Бержер: улогата на самата себе
* 1966 година: *Du rififi à Paname*, од Дени де Ла Пателје: улогата на Леа

## Наводи

## Надворешни врски

* 

Категорија:Починати во 1979 година
Категорија:Родени во 1925 година
Категорија:Починати од сообраќајни несреќи во Франција
Категорија:Француски пејачки од 20 век
Категорија:Натпреварувачи на Евровизија 1956
Категорија:Натпреварувачи на Евровизија за Франција
Категорија:Луѓе од Ле Крезо
Категорија:Учесници на Евровизија
Песни (Блаже Конески, 1953)

**„Песни“** — стихозбирка на македонскиот поет Блаже Конески, првпат објавена во 1953 година во издание на „Кочо Рацин“. Песните застапени во збирката се напишани во различни времснки периоди: првите дваесет песни (од „Зов“ до „Песна“) потекнуваат од 1940-1945, поемата „Средба со Жинзифов“ била објавена во 1948 година како дел од збирката „Земјата и љубовта“, а „Буната Карпошова“ претходно била објавена во 1949 година.

## Содржина
Збирката ги содржи следниве песни: „Зов“, „Пролет“, „Рамнина“, „Приспивна“, „Очај“, „Молитва“, „Шум“, „Есенско утро“, „Смртна песна“, „Полноќ“, „Сон“, „Песна за маслинките“, „Проштална песна“, „Молитва“, „Зимен ден“, „Враќање“, „Песна“, „Бура“, „Пустина“, „Песна“, „В крчма“, „Песна“, „Служба“, „Спомен за Славеј“, „Бдеење“, „Љубов“, „За непознатата“, „Лик“, „Успивање на болно дете“, „Рж“, „Пченица“, „Мак“, „Јаготки“, „Пролетна вечер“, „Кумановскиот превој“, „Песни за Фауста“, „Навреди“, „Матуранти“, „Икона“, „Гугучка“, „Ангелот на Света Софија“, „Калемегдан“ и „Скопје“, како и поемата „Средба со Жинзифов“ (значително преработена на повеќе места).

## Наводи

## Надворешни врски
* Блаже Конески, ''Песни'' (1953) 

Категорија:Дела на Блаже Конески
Категорија:Македонски стихозбирки
Категорија:Изданија на Кочо Рацин
Категорија:Македонски дела од 1953 година
Категорија:Појавено во 1953 година во Македонија
Тонина Ториели

**Тонина Ториели** (италијански: Tonina Torrielli; родена на 22 март 1934 година) ― италијанска пејачка.

Во 1956 година, таа ја претставувала Италија на првата Евровизија со песната „*Amamami se vuoi*“, заедно со Франка Рајмонди со „*Aprite le finestre*“. Не се знае на кое место завршила песната, бидејќи гласањето било тајно и била наведена само победничката песна.

## Избрани песни

* „Amami se vuoi“ (1956)
* „L'amore“ (1958)

## Надворешни врски

* 

Категорија:Живи луѓе
Категорија:Родени во 1934 година
Категорија:Сите статии со непотврдени изјави
Категорија:Натпреварувачи на Евровизија 1956
Категорија:Натпреварувачи на Евровизија за Италија
Категорија:Италијански пејачки од 20 век
Категорија:Луѓе од Серавале Скривија
Категорија:Учесници на Евровизија
Франка Раjмонди

**Франка Раjмонди** (италијански: Franca Raimondi; 8 јули 1932 - 28 август 1988) ― италијанска пејачка.

## Животопис
Родена во Монополи, покраина Бари, Апулија, Рајмонди студирала оперско пеење и странски јазици. Во 1956 година, Рајмонди била меѓу победниците на натпреварот за нови гласови на RAI и добила шанса да настапи на изданието на Музичкиот фестивал Санремо во 1956 година, кое на крајот го освоила со песната „*Aprite le finestre*“. Истата година таа ја претставувала Италија на првата Евровизија со истата песна, заедно со Тонина Ториели со „*Amami se vuoi*“.

Помеѓу 1956 и 1958 година Рајмонди била водечки вокал во оркестарот „Џан Стелари“. Во 1960 година се пријавила да се натпреварува на Фестивалот „Наполи“ со „*Canzone all'antica*“ („Песна во стар стил“). Во подоцнежните години таа ги забавила своите активности, насочувајќи си ја својата кариера на настапи во живо.

## Поврзано

* Евровизија 1956
* Италија на Евровизија

## Наводи

## Надворешни врски

* 

Категорија:Родени во 1932 година
Категорија:Починати во 1988 година
Категорија:Италијански пејачки од 20 век
Категорија:Победници на Музичкиот фестивал „Санремо“
Категорија:Натпреварувачи на Евровизија 1956
Категорија:Натпреварувачи на Евровизија за Италија
Категорија:Луѓе од Монополи
Категорија:Учесници на Евровизија
Добар ветар, Сина птицо

**„Добар ветар, Сина птицо“** (српскохрватски: *Добар ветар, Плава птицо*) — југословенско-советски филм за деца од 1967 година, во режија на Михаил Ершов. Сценариото го напишале Станислава Борисављевиќ, Федор Шкубоња и Јуриј Принцев, а по истоимениот роман на Берислав Косиер. Главните улоги ги играат: Борис Амарантов, Деметер Битенц, Радмила Караклајиќ и Витали Доронин. Премиерата на филмот била одржана на 7 декември 1967 година.

## Синопсис
Во филмот се прикажуваат доживувањата на припадниците на различни народи, победници на меѓународниот конкурс по географија, а кои пловат со едреникот „Сина птица“ по Јадранското Море. Меѓу децата се развива пријателство, а како резултат на тоа се и сложните постапки во сите опасни состојби со кои се соочуваат за време на пловидбата.

## Наводи

Категорија:Филмови засновани на романи
Категорија:Филмови од 1967 година
Категорија:Филмови на Авала филм
Категорија:Југословенски филмови
Категорија:Советски филмови
Категорија:Филмови чие дејствие се одвива во Далмација
Категорија:Филмови на Михаил Ершов
Патниците од Сплендид

**„Патниците од Сплендид“** (сррпскохрватски: *Путници са Сплендида*) — југословенски филм од 1956 година, во режија на Миленко Штрбац. Главните улоги ги играат: Александар Стојковиќ, Драгутин Тодиќ и Рудолф Кукиќ.

## Синопсис
Група постари морепловци испловува со едреникот „Сплендид“ со желба да докаже дека тој е подобар од парните бродови чија експанзија го загрозува животот на морнарите. Во една бурна ноќ, тие ја одбиваат помошта од еден парен брод, решени да издржат дури и по цена на животот. Тогаш, тие откриваат едно дете, скриено на бродот, па така започнува нивната очајничка борба за самоодржување.

## Наводи

Категорија:Филмови од 1956 година
Категорија:Југословенски филмови
Категорија:Црно-бели филмови
Категорија:Филмови на српскохрватски јазик
Категорија:Филмови на Миленко Штрбац
Категорија:Филмови со Рудолф Кукиќ
Категорија:Филмови со Драгутин Тодиќ
Категорија:Филмови со Александар Стојковиќ
Стара Црква (Вртикоп)

**Стара Црква** или **Палиоеклисија** () — археолошко наоѓалиште кај гратчето Вртикоп, Воденско, Егејска Македонија.

Наоѓалиштето претставува могила од праисториско време. Во 1976 г. е прогласено за заштитен археолошки споменик.

## Наводи

Категорија:Археолошки наоѓалишта во Егејска Македонија
Категорија:Споменици на културата во Вртикоп (општина)
Лазарица (Крецово)

**Лазарица** () — археолошко наоѓалиште кај селото Крецово, Кукушко, Егејска Македонија.

Ридот се наоѓа на 1,5&nbsp;км северно од патот Кукуш - Ругуновец и на слично растојание северозападно од селото. Тука има остатоци од праисториска населба и значителен древномакедонски град од класично и хеленистичко време. Во подножјето на ридот е откриена некропола со гробови од типот циста. Во месноста Киреч веднаш јужно од Крецво на два ниски рида се пронајдени старини, прогласени за споменици на културата.

Во 1986 г. наоѓалиштето Лазарица е прогласено за заштитен споменик на културата, а во 1996&nbsp;г. неговиот просторен опфат е проширен.

## Наводи

Категорија:Археолошки наоѓалишта во Егејска Македонија
Категорија:Градови во Античка Македонија
Категорија:Споменици на културата во Кукуш (општина)
Либаовска античка населба

**Либаовска античка населба** () — археолошко наоѓалиште кај селото Либахово, Гуменџиско, Егејска Македонија.

Населбата е сместена на трапезовидната височина Света Недекла на 150&nbsp;м југозападно селото. Откриени се остатоци од праисториско, хеленистичко и римско време. На врвот од југозападниот дел од ридот се откриени хеленистички гробници. Во близина на месноста Извор (*Ισβόρ*) лево од патот Кушиново – Либахово, на растојание од 1,1&nbsp;км од Либахово е откриена римска градба со изобилство од керамички остатоци и архитектонски елементи.

Во 1996 г. населбата и градбата се прогласени за затштитени споменици на архитектурата.

## Наводи

Категорија:Археолошки наоѓалишта во Егејска Македонија
Категорија:Споменици на културата во Пајонија (општина)
Куп на Македонија во ракомет 2023 (мажи)

**Куп на Македонија 2023** — 31. издание на ракометниот куп на Македонија во машка конкуренција. Завршниот турнир бил одигран во Спортската сала Билјанини Извори во Охрид, од 11 до 13 мај 2023 година, во организација на РФМ. Вардар 1961 ја освоил титулата по 16. пат, а вкупно 32 екипи учествувале во натпреварувањето.

## Костур

## Квалификации

### Прва рунда
Натпреварите биле одиграни на 8, 9, 10 и 11 декември.
|-
|colspan="3" style="background-color:#97DEFF" align=center|**8 декември**

|-
|colspan="3" style="background-color:#97DEFF" align=center|**9 декември**

|-
|colspan="3" style="background-color:#97DEFF" align=center|**10 декември**

|-
|colspan="3" style="background-color:#97DEFF" align=center|**11 декември**

|}Броевите во заградите претставуваат ранг на лигашките натпреварувања.

### Четвртфинале
По одигрувањето на натпреварите од првото елиминационо коло, екипите биле поделени во четири шешири, а подоцна во четири групи, во кои се играло полуфинале и финале. Победниците на тие групи обезбедиле пласман на завршниот турнир.

Извлекувањето на групите било извршено на 1 февруари 2023 година.

#### Група 1

##### Полуфинале

##### Финале

#### Група 2

##### Полуфинале

##### Финале

#### Група 3

##### Полуфинале

##### Финале

#### Група 4

##### Полуфинале

##### Финале

## Завршен турнир

### Место на одржување

Извлекување на двојките било одржано на 5 мај 2023 година.

### Полуфинале

### Финале

### Поединечни награди

* Најкорисен играч на завршниот турнир: Леонардо Дутра (Вардар 1961)
* Најдобар голман на завршниот турнир: Борко Ристовски (Вардар 1961)
* Најдобар стрелец на завршниот турнир: Дејан Манасков (Вардар 1961)

## Наводи

## Надворешни врски
* Службено мрежно место на Ракометната Федерација на Македонија

2023
Р
К
Куп на Македонија во ракомет 2023 (жени)

**Куп на Македонија 2023** — 31. издание на ракометниот куп на Македонија во женска конкуренција. Завршниот турнир бил одигран во Спортската сала Билјанини Извори во Охрид, од 12 до 13 мај 2023 година, во организација на РФМ. Куманово ја освоил титулата по третпат.

## Четвртфинале
Извлекувањето на групите било извршено на 1 февруари 2023 година.

### Група 1

**Полуфиналe**

**Финалe**

### Група 2

**Полуфиналe**

**Финалe**

### Група 3

**Полуфиналe**

**Финалe**

### Група 4

**Полуфиналe**

Екипата на Куманово била слободна и директно пласирана во финалето од четвртфиналната група 4.

**Финалe**

## Завршен турнир
Извлекување на двојките било одржано на 4 мај 2023 година.

### Полуфинале

Екипата на Куманово се пласирала директно во финалето бидејќи Металург поради финаниски причини се откажал од натпреварувањето.

### Финале

### Поединечни награди
*Најкорисен играч на завршниот турнир: Андреза Коста Алмеида (Куманово)
*Најдобар голман на завршниот турнир: Андреа Илиќ (Вардар)
*Најдобар стрелец во финалето: Андреза Коста Алмеида (Куманово)

## Наводи

## Надворешни врски
* Службено мрежно место на Ракометната Федерација на Македонија

2023
Р
К
Топли години

**„Топли години“** (српскохрватски: *Топле године*) — југословенски филм од 1966 година, во режија на Драгослав Лазиќ. Главните улоги ги играат: Беким Фехмиу, Ана Матиќ, Душица Жегарац, Столе Аранѓеловиќ и Стево Жигон.

## Синопсис
Двајца млади не можат да се снајдат во големиот град. Тој е дојден од село за да работи во железарницата, а таа е вработена во работничкиот ресторан. Животот им се менува откако ќе се запознаат и ќе се засакаат.

## Наводи

## Надворешни врски
* 

Категорија:Филмови од 1966 година
Категорија:Југословенски филмови
Категорија:Српски филмови
Категорија:Црно-бели филмови
Категорија:Љубовни филмови
Категорија:Филмови на српски јазик
Категорија:Филмови на српскохрватски јазик
Категорија:Филмови на Драгослав Лазиќ
Категорија:Филмови со Беким Фехмиу
Категорија:Филмови со Столе Аранѓеловиќ
Категорија:Филмови со Ана Матиќ
Категорија:Филмови со Душица Жегарац
Категорија:Филмови со Стево Жигон
Категорија:Филмови со Милан Јелиќ
Категорија:Филмови со Растко Тадиќ	
Категорија:Филмови со Милан Станојевиќ
Категорија:Филмови на Авала филм
Везилка (песна)

**„''Везилка''“** — песна на македонскиот поет Блаже Конески, објавена во 1955 година, како дел од истоимената стихозбирка (издание на „Кочо Рацин“).

## Осврт врз песната
Во разговорот со поетот Тодор Чаловски, Конески го објаснил значењето на прочуениот стих од „Везилка“ на следниов начин: „Тој израз *проста и строга македонска песна* го обврзува авторот и во смисла на откривање на можностите за комуникација со публиката. Тој, меѓу другото, содржи вакво значење: песната треба да биде доведена до проѕирен израз, и да кажува нешто многу сериозно. А јас мислам дека публиката токму таквите поетски текстови ги прифаќа. Оние што носат некоја важна порака и оние во кои таа порака нашла свој проѕирен, јасен израз.“

## Наводи

## Надворешни врски
*''Везилка'' на Викикниги.
*Рецитација на Везилка од самиот Блаже Конески

Категорија:Дела на Блаже Конески 
Категорија:Македонска поезија
Категорија:Македонски дела од 1955 година
Категорија:Појавено во 1955 година во Македонија
Милева Филиповиќ

**Милева Јованова Филиповиќ** (родено Калезиќ; 4 септември 1938 - 11 јули 2020 година) била црногорски социолог, професор по право на Универзитетот во Црна Гора, каде што неуспешно се обидела да основа Катедра за родови студии.

## Биографија
Милева Калезиќ е родена на 4 септември 1938 година во Спуж. Дипломирала на Катедрата за социологија на Универзитетот во Белград во 1973 година, а потоа магистрирала во 1976 година. Во 1983 година таа била наградена со докторат на Виша нормална школа, каде што беше делумно надгледувана од Луис Алтусер. Од 1974 година работи на Универзитетот во Црна Гора (тогашен Титоградски универзитет) како вонреден професор. Во 1998 година била унапредена во редовен професор на Правниот факултет на Универзитетот во Црна Гора, каде што работела до нејзиното пензионирање во 2004 година. Таа неуспешно се обидела да воспостави програма женски студии на универзитетот. Починала на 11 јули 2020 година во Подгорица, и била погребана на гробиштата во Добрска Жупа.

## Истражување
Филиповиќ работела на социолошки, структуралистички и епистемолошки истражувања. Нејзиниот интерес за родовите студии и феминизмот се забрзал околу 2000 година. Таа е заслужна за воведувањето на концептот на род во црногорскиот академски дискурс. Таа била опишана како „извонреден“ теоретски социолог во *општествените науки во Југоисточна Европа.* Во текот на 2000-тите,  била единствениот истражувач кој ги истражувал улогите на жените во постсоцијалистичка Црна Гора, каде што покажало дека 1900-тите биле период кога правата на жените дополнително биле нагризани во земјата.

## Избрани дела

* Филиповиќ, Милева. „Социологија и постпозитивистишке парадигме: неке сазнајне тешкоќе савремене социологије“. *Социологија* 50.3 (2008): 251-266.
* Филиповиќ, Милева. „Мошка доминација Пјера Бурдје“. *Ars & Humanitas* 2.1 (2008): 121-132.
* Филиповиќ, Милева. „Парадигма за конструкција национални идентитети“. *Социологија* 43.4 (2001): 309-318.

## Личен живот
Филиповиќ имала три сина: Владимир, Небојша и Слободан.

## Наводи


Категорија:Статии со извори на српски (sr)
Категорија:Феминистки
Категорија:Апсолвенти на Белградскиот универзитет
Категорија:Црногорски научници
Категорија:Починати во 2020 година
Категорија:Родени во 1938 година
Ана Бригадер

мини|200x200пкс| Спридитис свири на флејта за да танцува Лутаусис (скулптури во Националниот парк Тервете)
мини|200x200пкс| Меморијалниот музеј на Ана Бригадере Спридиши во Тервете, Латвија
**Ана Бригадере** (1 октомври 1861, Тервете &ndash; 25 јуни 1933 година, Тервете) била писателка, драматург и поетеса од Латвија.

## Биографија
Нејзината прва приказна *Во болницата,* била напишана околу 1893 година, а објавена во 1896 година. Во 1897 година, Бригадере го насочила својот фокус исклучиво на книжевното дело, а нејзината прва книга *Стара Карлина* била објавена. Шест години подоцна, нејзината прва и најпопуларна драма *Приказната за Спридитис*, била напишана за режисерот на латвискиот театар во Рига, Јекабс Дубурс, кој ја поставил претставата во 1903 година.

Во 1985 година, приказната била адаптирана за кино, преведена на неколку јазици. Првата светска војна ја навела да емигрира во Москва. Во 1918 година се вратила во Рига и таму го продолжила своето книжевно творештво.

## Дела
Бригадере пишувала комедија и драма, меѓу кои *Приказната за Спридитис*, младо момче од латвиско селско семејство и неговите фантастични авантури во блиската шума. Напишала и четири автобиографии, меѓу кои *Бог, природа, дело* за животот на една Летонка кон крајот на 19 век.

## Награди и почести

* *Наградата Ана Бригадере* беше повторно воспоставена во 1986 година за да ги прослави достигнувањата во латвиската литература .
* 1932 година, Наградата на фондот за култура за *Во суровите ветрови*
* 1927 година, Наградата на фондот за култура за *магичната птица на Лолита*
* 1926 година, Орденот на трите ѕвезди од трета класа.
* 1913 година, награда на Рига Латвиско општество.

## Наводи


## Библиографија

* *Anna Brigadere un Tērvete* / sastādījis Jānis Rapa. Rīgā: Preses Nams, 1996 година.ISBN&nbsp; (на латвиски)
* Зента Мауриња. *Baltais ceļš : studija par Annu Brigaderi* . Рига: Zvaigzne ABC, 1996 година.ISBN&nbsp; (на латвиски)
* Мешкова, Сандра (2002). Две мајки на летонската литература: Аспазија и Ана Бригадере. *Весник за балтички студии* 34.3, 276-297.
* https://www.latvianliterature.lv/en/writers/113

Категорија:Починати во 1933 година
Категорија:Родени во 1861 година
Категорија:Латвиски писатели
Мате Алтери

**Мате Алтери** (француски правопис и изговор: ​Mathé Altéry, mate alteʁi], родена како **Мари-Терез Рене Мишелин Алтар** (Marie-Thérèse Renée Micheline Altare), 12 септември 1927 година) ― француски сопран истакнат во 1950-тите и 1960-тите. Мате Алтери е ќерка на тенорот Марио Алтери.

## Кариера
Алтери е родена во Париз. Таа ја започнала својата пејачка кариера во Шербур-Октевил, Манш, Нормандија, каде што работел нејзиниот татко во тоа време. Откако студирала класична музика, Алтери започнала како хорист во Театарот „Шатле“ во Париз, во оперетата „*Ани од Дивиот Запад*“ (*Annie du Far-West*). Во 1956 година, Алтери ја претставувала Франција на првата Евровизија, со песната „*Le temps perdu*“ *(Изгубено време)*. За време на првиот натпревар била прогласена само победничката песна, па затоа не се знае рангот на нејзината песна. Согласно 2022 година, таа е најстариот жив натпреварувач на Евровизија.

## Признанија
* Национален орден на Легијата на честа во 2006 година за „57 години стручна и уметничка дејност“

## Поврзано

* Категорија сопрани
* Евровизија 1956
* Франција на Евровизија

## Наводи

## Надворешни врски

* 

Категорија:Витези на Легијата на честа
Категорија:Живи луѓе
Категорија:Родени во 1927 година
Категорија:Пејачи од Париз
Категорија:Француски сопрани
Категорија:Натпреварувачи на Евровизија 1956
Категорија:Натпреварувачи на Евровизија за Франција
Категорија:Учесници на Евровизија
Ита Козакевича

**Ита Марија Козакевича** (3 јули 1955 - 28 октомври 1990) била летонски полски филолог, новинар и социјален работник.

## Биографија
Родена во Рига, 3 јули 1955 година, Козакевича дипломирала на Латвискиот државен универзитет, специјализиран за француска филологија. Нејзиниот татко бил Полјак по националност, а нејзината мајка Летонка. Се омажила за прв пат со Полјак, Станислава Ришардас Липец. Се омажила по втор пат со математичарот Индули Страздиас.

Подоцна работела во издаваштвото како уредник, новинар и преведувала бројни дела од латвиски, француски, руски, полски, шпански, германски, белоруски, украински и грузиски.

Во 1988 година, била избрана за претседател на новооснованиот Сојуз на Полјаците во Летонија, и била еден од организаторите на Латвискиот народен форум на ССР во декември 1988 година, кој подоцна станал Асоцијација на латвиски национални културни здруженија. Во 1989 година била избрана за член на одборот на Градскиот совет на Рига и во Врховниот совет на Република Латвија, претставувајќи го Народниот фронт на Латвија, каде што била одговорна за прашањата за човековите права.

На 28 октомври 1990 година, додека била во посета на Италија, Козакевича се удавила пливајќи во Тиренското Море кај градот Гаета, два дена пред да се сретне со папата на Конференцијата на Светското полско општество во Ватикан. Била погребана на гробиштата Свети Михаил во Рига.

## Наводи

## Надворешни врски
https://timenote.info/lv/Ita-Kozakevica

Категорија:Починати во 1990 година
Категорија:Родени во 1955 година
Категорија:Латвиски новинари
Симчо

**Симчо** — роман на македонскиот писател Велко Неделковски, издаден во 1988 година. 

## Содржина
:*Внимание: Овој дел од статијата обелоденува содржина на книгата.*

Симчо е примерен шестоодделенец, кој живее во дом растргнат меѓу лошиот животен стил на татко му, бескрајната загриженост на мајка му и нивните меѓусебни кавги. И покрај сите проблеми, Симчо наоѓа сила да се справи со неволјите во кои е вовлечен без своја вина, со осудата и неправедниот однос на околината и, конечно, со својот честопати груб и неодговорен татко. Истраен и искрен, Симчо всушност е столбот на кој ќе се потпре неговото семејство и ќе го најде патот кон посветла иднина. Романот има 21 поглавје. Приказната е поделена на два сегменти: домашниот живот на Симчо и школскиот живот, каде се следи приказната на другарството на Симчо со Крсте, дете од средната класа. Социјалната подвоеност е јасно прикажана од авторот, како и проблемите со кои се соочуваат двете деца. Сепак главниот акцент е ставен на тешката тема: алкохолизам во семејството и сиромаштијата и проблемите кои произлегуваат од порокот. Авторот вешто ја ткае приказната задржувајќи го вниманието на читателот од првата до последната страна. Романот „Симчо“ е раскажан едноставно и интересно и секако претставува едно од врвните остварувања на Велко Неделковски.   

## Изданија
* Во 1988 година, романот го има објавено Редакцијата Детска радост. Книгата е со димензии од 24 сантиметри и има 201 страници. Книгата е каталогизирана во НУБ „Св. Климент Охридски, Скопје.
* Во 2021 година, романот е објавен од издавачката куќа „Арс Ламина“, публикации Либи во едицијата: Читанки.Книгата е со димензии од 20 сантиметри и има 156 страници. Книгата е каталогизирана во НУБ „Св. Климент Охридски, Скопје со ISBN број 978-608-267-179-6. Изданието на Арс Ламина е препорачано од Здружението за дислексија Ајнштајн и Филозофскиот факултет- Скопје, поради лесната читливост на фонтот и проредот на текстот. Изданието содржи и речник на помалку познати зборови и биографија на авторот.
## Наводи

## Поврзано
* Велко Неделковски

Категорија:Македонски романи за деца и млади
Категорија:Романи за деца
Категорија:Дела на Велко Неделковски
Категорија:Книги од 1988 година
Категорија:Појавено во 1988 година во Македонија
Кавалски Залив

**Кавалски Залив** () — залив на Егејското Море во источна Егејска Македонија. Раздвоен е од т.н. Тракиско Море со островот Тасос. На неговиот брег излегуваат традиционалните краишта Правишко, Кавалско и Саришабанско.

## Географија
Заливот се протега од ’ртот Врасида на југозапад до ’ртот Керемидли на југоисток. Широк е 28&nbsp;км и навлегува 12&nbsp;км во правец на копното. Има полукружен облик со благи подводни косини кои стануваат пострмни близу брегот. Просечната длабочина изнесува 32&nbsp;м, а најголемата е 60&nbsp;м во подрачјето западно од Тасос. Од тој остров одвоен е со Тасоскиот Проток, широк 13,5&nbsp;км).

## Стопанска улога и екологија
Градот Кавала е сместен приближно во средината на заливскиот брег. Западно од него се туристичките населби како Кале Чифлик и Нова Ираклица, а на исток има индустриски капацитети и земјоделски површини. Во источниот дел од заливот има и низа лагуни. Загадувањето доаѓа од градскиот отпад на Кавала и други крејбрежни места, од земјоделството, од фабриката за фосфатни ѓубрива и од вадењето нафта.

## Наводи

## Надворешни врски
* Поморска карта на Кавалскиот Залив со неговите пристаништа  

Категорија:Заливи во Егејска Македонија
Категорија:Заливи во Егејското Море
Категорија:Тракиско Море
Категорија:Кавала (округ)
Ословска древна населба

**Ословска древна населба** () — археолошко наоѓалиште кај селото Ослово, Воденско, Егејска Македонија.

Наоѓалиштето се наоѓа на Ословскииот Рид западно од Ослово, меѓу него и Жерви. Југозападно од него е откриена неговата некропола. Населено е постојано од бронзеното време па сè до хеленистичкиот период, а особено богати се наодите од железно време.

Во 1997 г. населбата е прогласена за заштитен археолошки споменик.

## Наводи

Категорија:Археолошки наоѓалишта во Егејска Македонија
Категорија:Споменици на културата во Воден (општина)
Перен

**Перен** ― највисок планински врв со 1,326 м на планината Козјак сместена во североисточниот регион на Македонија. 

## Местоположба
Врвот се наоѓа во околината Дејловце, во Општина Старо Нагоричане. Во близина на Перен се наоѓаат селата: Длабочица, Арбанашко и Цветишница. 

## Знаменитости
Самиот врв е ридест и е пасиште, со ниска вегетација и грмушки. Има облик на заоблено било и е лесно препознатлив бидејќи на него има репетиторни станици. На врвот има табла со назив на врвот и надморска височина.

## Достапност
Поради потребите за одржување на репетиторните станици, до врвот води колски пат по кој може да се стигне со велосипед и со теренско возило. Под самиот врв поминува асфалтен пат кој води до околните села. Од патот до врвот има околу 1 км пешачење. 

## Разно
Во февруари 2015 година, планинарите од ПК „Козјак“ се искачиле на врвот во чест на починатиот претседател на Македонија, Борис Трајковски.

Врвот бил искачен во јануари 2020 година, од страна на Планинарското друштво Трансверзалец. Искачувањето било во рамките на нивниот планинарски проект „12 Врвови“.

## Поврзано

* Длабочички Водопад
* Отошничко Езеро

## Наводи

Категорија:Козјак (Козјачија)
Категорија:Врвови во Македонија
Мечит Рид

**Мечит Рид** ― планински врв кој се наоѓа во срцето на планината Билина, во североисточниот дел на Македонија. Се издига на висина од 1,422 метри, што го прави еден од највисоките врвови во регионот. Самата планина е позната по своите различни пејсажи, вклучувајќи густа борова шума и алпски ливади. Врвот се издвојува од околните врвови по својата пирамидален облик.

Местото на поаѓање е од крајот на асфалтот кај црквата во Карапанкова Маала на селото Петралица (750 м) од каде низ листопадна шума на гребенот Сулев Камен (1,104 м), се навлегува низ зимзелена шума се до под врвот Висок Чукар (1,344 м) од каде по голото планинско било се стигнува на Мечит Рид.

## Поврзано
* Стража

## Надворешни врски
* Мечит Рид на mindat.org

Категорија:Билино
Категорија:Врвови во Македонија
ЗПЗП Козјак 2013

**Здружение на планинари и заштита на планината (ЗПЗП) Козјак 2013** ― планинарско здружение со седиште во Куманово, Македонија. Здружението постои од 2013 година. Цел на здружението е организирање на планинарски тури, еколошки и хуманитарни акции.

## Историја
Здружението е создадено од страна на 6 планинари ентузијасти на 11 јули 2013 година во Куманово. Идејата за создавање на здружението произлегла од потребата за поразлично функционирање и организирање од претходното Планинарско друштво Козјак. 

Првата традиционална акција била одржана во март 2014 на релација Пелинце-Големи Уши-Китка-Малотино-Кокино (Татиќев Камен). Учество земале повеќе од 600 планинари од различни градови на Македонија, Србија и Бугарија.

## Планинарски акции

### Традиционални планинарски акции
Секоја година од создавањето, клубот организира неколку традиционални акции на планината Козјак и во Кумановско. 

Една таква акција е по повод Меѓународниот ден на жената, која е одржувана на местото Бислимска Клисура со поаѓање од селото Пчиња. 

Во календарот на активности спаѓа и традиционално пошумување по повод Денот на ослободување на Куманово, 11 ноември.

Козјак 2013 има организирано искачувачки активности по повод Денот на народното востание, 11 октомври.  

### Планинарски акции
Здружението редовно организира планинарски акции и тури. Вообичаено се организирани еднодневни викенд акции на неделно ниво. Секоја недела обично има најмалку 1 акција, често и по неколку тури истовремено. Со тоа што, тежината на турите варира за да можат и почетниците да се вклучуваат.

### Планинарски водичи
Здружението има вкупно 10 професионално обучени водичи. Од кои 1 со категориите А1/Б1, и останатите 9 водичи имаат Б1 категорија на стручна спрема. 

### Членови
Здружението има 106 членови. Секоја година бројот на членови расте и нови и млади планинари и планинарски се приклучуваат на здружението.

## Соработки
ЗПЗП Козјак 2013 е збратимено здужение со српското здружение „Рунолист“ од Јагодина. 

## Организација на здужението
Со здружението управува извршниот одбор кој е избран од страната на членовите. Секои 2 години е одржувано гласање на кое се избираат членови на извршниот одбор и претседател на здружението. 

## Поврзано

* ЗСПК „Козјак“

## Наводи

## Надворешни врски
*Службена страница на ЗПЗП Козјак 2023 на Facebook

Категорија:Македонски здруженија
Категорија:Појавено во 2013 година во Македонија
Категорија:Култура на Куманово
Категорија:Планинарски друштва во Македонија
Планинарски клуб „Јелак“

**Планинарски клуб „Јелак“** ― планинарски клуб создаден во 1996 година во Тетово од искусни планинари и ентузијасти и од своето основање е член на Федерацијата на планинарски спортови на Македонија. Во текот на постоењето на клубот, членството се зголемува, а со тоа и организираните активности.  

Основната цел на клубот е промовирање на планинарството, организирање на планинарски акции, зголемување на безбедноста во планинарењето, образование на членството и работа со млади.

## Историја
Низ историјата, членови на клубот ги имаат искачено и најзначајните врвови на Балканот, како што се Митикас на Олимп, Мусала, Триглав, Вихрен, Хајла, Ахмица и други. За истакнување се и искачувањата на врвот Гросглокнер на Алпите и врвот Хасандаг во Турција. 
лево|мини|Милениумската патека.
Во 2018 година, по повод 1000 годишнината од постоењето на МПЦ, Планинарскиот клуб „Јелак“ ја поставил планинарската патека „Милениумска Патека“ во соработка со Комисија за односи со верски заедници и религиозни групи. Патеката почнува во Блаце, а завршува Волковија. Планинарската патека е на падините на Сува Гора и поминува покрај неколку цркви и археолошки наоѓалишта. 

Во текот на 2022 година членовите на планинарскиот клуб „Јелак“, организирале 47 планинарски акции во Македонија и странство и учествувале на голем број гостувања од други клубови.  

## Активности
Дел од членовите на планинарскиот клуб се вклучени во работата на органите и телата на Федерацијата на планинарските спортови на Македонија.

Други планинарски акции кои се организираат секоја година се: „Ноќно искачување на Љуботен“, „летно искачување на Титов Врв по Вакуфска патека“ во со-организација со Планинарски клуб „Тетекс“, „Ѓенов Камен“ итн. Клубот секоја година организира акции и на други позначајни месности на Шар Планина, меѓу кои се истакнуваат месностите Лешница и Јелак, Кривошијските Кади, Кривошијскиот Водопад, Беловишкиот Водопад, врвовите Вртоп, Кобилица, Бориславец, Пирибег, потоа Караниколичкото Езеро, Боговинското Езеро, Црното Езеро итн.

Покрај планинарски акции, планинарскиот Клуб „Јелак“ организира и учествува во различни општествени активности, меѓу кои и крводарителски акции, еколошки активности, основна планинарска школа наменета за членовите и останатото население.

## Надворешни врски
*Службена страница на ПК Јелак на Facebook

Категорија:Појавено во 1996 година во Македонија
Категорија:Култура на Тетово
Категорија:Планинарски клубови од Македонија
Стража (Билино)

**Стража** ― еден од врвовите во планината Билина, која се наоѓа во североисточниот дел на Македонија. Со својата впечатлива природна убавина и значајна височина, врвот Стража привлекува планинари и туристи кои бараат авантура и спокојство во планинската природа. Стража е еден од највисоките врвови во планината Билина. Врвот се издига на висина од 1,547 метри, што го прави еден од најдоминантните.

До врвот може да се стигне од црквата „Света Троица“ во селото Петралица од каде се движи по црн широк пат до самиот врв движејќи се по патеката која ја пресекува Рашка Река. Друг алтернативен начин по пократка патека е од селото Метежево или поточно од месноста викана Метежевски Преслап каде исто се движи по црн широк пат.

## Поврзано
* Мечит Рид

## Наводи

Категорија:Билино
Категорија:Врвови во Македонија